Mali Kavkaz
Mali Kavkaz (armenski: Փոքր Կովկաս Pʿokʿr Kovkas, azerbejdžanski: Kiçik Qafqaz Dağları, gruzijski: მცირე კავკასიონი, ruski: Малый Кавказ) je uz Veliki Kavkaz, jedan od dva planinska lanca koji formiraju Kavkaz, dužine oko 600 km. Zapadni dio Malog Kavkaza preklapa se i konvergira sa visoravnima istočne Anadoliji koje se nalaze na krajnjem sjeveroistoku Turske. Prostire se južno, i otprilike paralelno sa Velikim Kavkazom, na udaljenosti u prosjeku od oko 100 km. S Velikim Kavkazom je povezan preko planine Likhi, koja se nalazi u Gruziji a od istog je odvojen Kolhidskom nizijom na zapadu i Kurskom depresijom (koju formira rijeka Kura) na istoku. Najviši vrh lanca je Aragac, visok 4.090 metara. Granice između Gruzije, Turske, Armenije i Azerbejdžana prolaze kroz ovaj planinski lanac.